cyanic-selkie/wikianc huggingface dataset:
שואב אבק
היסטוריה
שואבי האבק הראשונים הופעלו באופן ידני. נדרשו שני אנשים על מנת להפעיל את המכונות הללו, האחד את המפוח והאחר להזיז את הפיה על פני הרצפה כשהאוויר ננשף לחלל החדר. לפני תחילת השימוש ב"מכשירי שאיבה חשמליים", השתמשו מרבית עקרות הבית במטאטא ויעה. במרבית הבתים של התקופה הוויקטוריאנית היו שטיחים ומרבדים בגדלים שונים ושטיחים במרבית החדרים העיקריים. על מנת להסיר את לכלוך, אבק וקשקשי חיות, היו מסירים את המרבדים והשטיחים וחובטים בהם במחבט שטוח גדול.
שקית אבק
האבק נשאב ונכנס אל השקית העשויה בד או נייר סינון מיוחד. כל האבק/ליכלוך נשאר בשקית שלוכדת אותו ואילו האוויר יוצא החוצה. איכות השקית נמדדת ביכולת שלה לסנן חלקיקי אבק. ככל שהשקית מסננת חלקיקים קטנים יותר, כך היא איכותית יותר. בנוסף, איכות השקית נמדדת ביכולת הזרמת אוויר. ככל שלשקית ישנה יכולת להזרים כמות גדולה יותר של אוויר, כך השקית איכותית יותר. שילוב של חורי סינון קטנים (מיקרוניים) בכמות גדולה ככל האפשר, מעלה את איכות השקית ומחירה.
צבי נרקיס
קורות חיים
נרקיס נולד בבוטושאן שברומניה. למד בבית ספר יהודי והצטיין בציור האותיות העבריות. בהיותו בן 6 נפטר אביו (בגיל 38), ואמו נקלעה למצוקה כלכלית. בגיל 10 נאלץ להפסיק את לימודיו ויצא לעבוד אצל דודו. בגיל 15 הצטרף לקן תנועת הנוער הציונית ״השומר הצעיר״ שבעירו. בגיל 18 יצא עם חבריו להכשרה במסגרת תנועת ״החלוץ״. בתום תקופת ההכשרה התנדב נרקיס להקים סניף הכשרה חדש בעיר טימישוארה, שם גם הכיר את אשתו לעתיד, קלרה לבית קורמוש. הוא שהה שם כשנה. בעקבות הצטרפות רומניה למדינות הציר נשלח עם כל הגברים היהודים מגיל גיוס ועד 60 לעבודות כפייה בהרי הקרפטים. הוא הצליח להיחלץ משם בזכות יכולותיו כצייר ונשלח לטימישוארה כדי לשרטט תמרורי דרך עבור הצבא הרומני. כאשר שמע בשנת 1944 על התארגנות לעליה בלתי לגאלית לארץ ישראל עזב עם קלרה לנקודת המפגש בבוקרשט. משם העפילו השניים באניית סוחר קטנה לארץ ישראל.
חנוך רוזן
ביוגרפיה
רוזן נולד בלונדון ועלה בינקותו לארץ. הוא גדל בירושלים ולמד בבית הספר הדתי מעלה. אביו, יוסף רוזן, היה שדרן רדיו ומתורגמן סימולטני, שבין השאר תרגם את משפט אייכמן. אמו מרים, בתו של הרב יעקב חנוך סנקביץ', כתבה ספרי לימוד עברית לאולפנים, ואף ספר שירי ילדים בשיתוף עם חנוך ("הפרצופים של השירים"). לרוזן עוד שלוש אחיות ואח אחד.
רוזן שיחק את דמותו של "פנטו", עליה זכה ב"פרס כינור דוד".
יעקב קאופמן
ביוגרפיה מקצועית
יעקב קאופמן החל את דרכו במכון לייעול פריון העבודה בתל אביב כראש יחידת העיצוב בשיתוף עם יועצים מהאו"ם שסייעו בתחום זה לתעשייה הישראלית בראשית דרכה. בשנת 1970 נסע לניו יורק ועבד בסטודיו מיכאל לקס לעיצוב תעשייתי עד לשנת 1972. מ-1972 עבד במכון לייעוץ לעסקים קטנים בתל אביב. בין 1976 עד 1978 שיתף פעולה בסטודיו משותף עם פרופ' שמואל קפלן. בתקופה זו יצרו השניים פרויקטים עבור התעשייה המסורתית בישראל בדגש ריהוט. מאז ועד היום עובד יעקב קאופמן בסטודיו האישי שלו, ומחלק את זמנו בין הצעת פרויקטי עיצוב בתחום התאורה והריהוט לחברות מאיטליה ומגרמניה לבין יצירה של מחקר צורני עיצובי. בין החברות המובילות לעיצוב בעולם איתן עובד יעקב קאופמן נמנים חברות כמו, Serian, Luxit, Techno, Lumina, Harbert, Arflex ואחרים. עבודותיו הוצגו בתערוכות רבות בישראל ובחו"ל, כולל מוזיאון ישראל בירושלים (1991), מוזיאון קופר יואיט לעיצוב בניו יורק (2006), טריאנלה במילאנו (2006).
סקוט סטירני
'''סקוט א. סטירני (באנגלית:  Scott A. Stearney''') (21 באוקטובר 1960 – 1 בדצמבר 2018) היה קצין בדרגת תת-אדמירל בצי ארצות הברית, בתפקידו האחרון שירת כמפקד הצי החמישי.
ביוגרפיה
ב-1 בדצמבר 2018 נמצא מת במשרדו בבחריין. חקירת מותו קבעה כי מדובר בהתאבדות.
סטירני היה נשוי ואב לשניים.
רעידת האדמה בשאאנשי (1556)
הנזק
מיליוני אנשים חיו בתקופה זו במערות שנחפרו בצוקים הגבוהים באזור רמת הלס. לס הוא סוג של קרקע המורכבת מגרגרי טין שהסופות השקיעו על הרמה במשך עידנים. קרקע הלס החרסיתית נוצרה במשך מיליוני שנים בשל הרוח שהעיפה את גרגרי הטין לאזור ממדבר גובי. לס הוא סוג קרקע שרמת הבליה שלו גבוהה והוא מעוצב בקלות בכוח המים והרוח. רמת הלס והקרקע המאובקת שלה מכסה כמעט את כל המחוזות שאנשי, שאאנשי וגאנסו וחלקים ממחוזות נוספים. רוב האוכלוסייה התגוררה בצוקים אלה, במגורים הקרויים יאודונג. עובדה זו תרמה במידה ניכרת למחיר הדמים. רעידת האדמה גרמה למפולות עפר שהרסה את המערות. כמות ההרוגים, מוערכת מסורתית בכ-830,000 איש.
לא ניתן להעריך את הנזק שנגרם עקב רעידת האדמה במונחים מודרניים. הנזק הנלווה לרכוש היה כה גבוה שכמעט לא ניתן לחשבו – אזור שלם של לב סין נהרס וכ-60% מאוכלוסיית האזור נמחתה. מחיר הנזק שווה־ערך להרס המוחלט הנגרם מפצצה גרעינית (אם כי ללא השפעות הלוואי של פצצה כזו).
וירג'יל מיסידיאן
קריירת מועדונים
מיסידיאן גדל במחלקת הנוער של וילם II. בשנת 2012 החל לשחק בקבוצה הבוגרת של המועדון, ובסך הכל ערך 50 הופעות ליגה בליגת העל ההולנדית ובליגת המשנה ההולנדית במדי המועדון, בהן הבקיע עשרה שערים.
ב-31 באוגוסט 2018 חתם מיסידאן בנירברג מהבונדסליגה. ב-16 בספטמבר ערך את הופעת הבכורה שלו במועדון, בתיקו 1-1 נגד ורדר ברמן במסגרת המחזור השלישי בליגה לעונת 2018/2019. במשחק זה הבקיע את שערו היחיד במועדון. בסך הכל ערך 26 הופעות ליגה במדי המועדון.
עמיר יפה
ביוגרפיה
בתום שירותו הסדיר חזר יפה לקיבוצו. הוא הדריך בתנועת המחנות העולים, היה לרכז הבנייה בקיבוץ ובשנת 1964 נשא אשה. בשנת 1966, נענה לבקשת מפקדיו בצבא והתגייס לשירות קבע, בו שירת עד מותו. מפקדיו העריכו אותו כמפקד מקצועי ויסודי, הנותן דוגמה לחייליו ומודע לצורכיהם. יפה השתתף בקורס תותחנות טנקים בבריטניה ואחריו מונה למפקד פלוגה בגדוד 82 – גדוד טנקי השוט של חטיבה 7. פלוגתו השתתפה במלחמה על המים בצפון ישראל.
אן
ראו גם
}}
גבול ירדן–סוריה
גבול ירדן–סוריה נמשך לאורך 362 קילומטרים ממשולש הגבולות ישראל, ירדן וסוריה במערב ועד למשולש הגבולות עם עיראק, ירדן וסוריה במזרח.
תיאור
בנקודת הציון (נ.צ.) שהקואורדינטות של 32.3112°N, 36.8382°W הגבול פונה לכיוון צפון-מזרח, וממשיך בקו ישר על פני המדבר הסורי, עד למשולש הגבולות עיראק, סוריה וירדן בנקודת הציון 33.3747°N, 38.7936°W.
יעקב כרוז
נציג ישראל ביוון ועיתונאי
לאחר פרישתו מהשירות הציבורי היה עיתונאי ופרשן לענייני ביטחון בידיעות אחרונות. ב-1976 פרסם את הספר "המודיעין הערבי: השירותים-החשאיים הערביים בפעולתם". לאחר מותו פרסמה בתו את האוטוביוגרפיה שלו האיש בעל שני הכובעים.
סוני וימס
תיכון וליגת המכללות
וימס שיחק כדורסל בתיכון וסט ממפיס, שם הוביל את קבוצתו לאליפות ארצית. וימס גם היה קופץ לגובה. בקריירת התיכונים של וימס, הממוצע שלו היה 20 נקודות ו-14 ריבאונדים למשחק. לאחר התיכון, וימס נרשם למכללה המשתייכת לאוניברסיטת ארקנסו - פורט סמית'. וימס הוביל את המכללה לאליפות ההתאחדות האתלטית למכללות (NJCAA) בשנת 2006.
שובו לאירופה וישראל
בינואר 2017 התפרסם כי וימס סירב להיבדק בבדיקת סמים ובעקבות הסירוב הוא הושעה בתחילה מסגל הקבוצה ולאחר מכן אף שוחרר מהמועדון.
שירות המודיעין והביטחון של מולדובה
היסטוריה
ב-18 בינואר 2000 משמר הגבול הופרד מהארגון והפך לגוף ציבורי עצמאי.
אן, מלכת בריטניה
אן, מלכת בריטניה (Anne, Queen of Great Britain, 6 בפברואר 1665 - 1 באוגוסט 1714) הייתה מלכת אנגליה, סקוטלנד ואירלנד בתחילת המאה ה-18, והמלכה הראשונה של ממלכת בריטניה הגדולה. אן הייתה המלכה האחרונה לבית סטיוארט, לפני העברת המלוכה לבית הנובר.
חייה
ב-1707 התאחדו אנגליה וסקוטלנד סופית, והפכו לממלכת בריטניה הגדולה. השתיים יצרו מסגרת כלכלית אחידה ללא גבולות מכס (בדומה למודל של השוק האירופי היום – "האיחוד האירופי"). מבנה כלכלי זה הביא לבריטניה יתרון גדול על פני צרפת, גרמניה ואיטליה באשר לנכסים הפנימיים הרבים שמחזיקה כל אחת מהמדינות. כמו כן, הממלכות המרכיבות שזה עתה אוחדו לא כפו זו על זו את דפוסי אמונתן הדתית.
המלכה אן נפטרה ב-1714, ללא יורשים: בנה היחיד ששרד את תקופת ינקותו, הנסיך ויליאם, דוכס גלוסטר, מת מבריאות רעועה בגיל 11 ב-1700, עוד בטרם הכתרתה למלכה. בן דודה ג'ורג' הראשון מבית הנובר הומלך אחריה, ושושלת המלוכה של בית סטיוארט באנגליה הגיעה לקיצה. תקופת שלטונה של המלכה אן כללה התרחבות בשטחי הודו ואמריקה, וחיסול השפעת הצרפתים באזורים האלה. בזמנה בריטניה הפכה למעצמה הימית והקולוניאלית הגדולה והחזקה בעולם.
מילת
מילֶת (טורקית עות'מאנית ملت; טורקית Millet) הוא השם שניתן באימפריה העות'מאנית לכל עדה או קהילה דתית מוכרת ומוגנת על ידי החוק. השם התייחס גם לדת השלטת המוסלמית הסונית שבה ראש המילת היה שייח' אל-אסלאם וכן למיעוטים הדתיים המוכרים באימפריה.
SmartDeviceLink
SmartDeviceLink או SDL הוא שמו של פרויקט מיוזמת חברת פורד ליצירת תקן אחיד עבור התקנים תוך-רכביים רבים הנמצאים בשימוש בתעשיית הרכב או שעשויים להמצא בכלי רכב.
מאסיה
מאסיה (בקטלאנית או בספרדית: masía ובאראגונית: pardina) היא סוג של בנייה כפרית הנפוצה במזרח ספרד: קטלוניה, קהילת ולנסיה, אראגון, לנגדוק ופרובאנס (בדרום צרפת). החלקה עליה בנויה המאסיה נקראת מאס. לרוב מדובר במבנים גדולים אך מבודדים, שכמעט תמיד קשורים לחקלאות משפחתית או לפעילות מקנה.
על פי רוב, חזיתות הכניסה של המאסיות מכוונות לדרום. למבנים עתיקים יותר מהמאה ה-16 יש כניסה ראשית בעלת קשת בעוד שלבניינים שנבנו לאחר המאה ה-18 יש בדרך כלל פתחי משקוף. מאסיות נבנו, בדרך כלל, מקורות עץ שהוצבו בניצב לחזית וחופו באריחים. בפירנאים ובאזורים הרריים אחרים, הקירוי עשוי לעיתים קרובות מצפחה.
אנטל אוטאשי
ביוגרפיה
בחיים האזרחיים עסק במסחר ואחד מסניפי עסקיו בשיקגו נוהל על ידי קצין הונגרי בשם יוז'ף מולנאר במשך עשור (בין השנים 1872-1882).
דינמו קוסטרומה
היסטוריה
ב-2008 הקבוצה זכתה בעונת ליגת הכדורגל החובבנית של רוסיה באזור שלה. בעונות 2010 ו-2011 הקבוצה שיחקה בליגה הרוסית השנייה.
אליפות וימבלדון 1877
בתחרות השתתפו 22 ספורטאים בריטים שהתחרו בהתאם לכללים שפורסמו על ידי מועדון קרוקט של לונדון (Marylebone Cricket Club).
נביעות (יישוב)
נביעות היה מושב ישראלי ששכן בצדו המזרחי של חצי האי סיני, בנואיבה, לחוף מפרץ אילת, כ-65 ק"מ מדרום לאילת וכ-150 ק"מ מצפון לאופירה. המושב נביעות נכלל בשטח מחוז מרחב שלמה, שטחו הגיע ל-2,500 דונם, והיה אחד משלושת היישובים הישראלים שהוקמו לאורך מפרץ אילת.
נבחרת אינדונזיה בכדורסל
נבחרת אינדונזיה מעולם לא העפילה למשחקים האולימפיים או לאליפות העולם בכדורסל. למרות שנבחרה לארח במשותף את גביע העולם בכדורסל 2023 לצד יפן והפיליפינים, היא לא הצליחה להעפיל לטורניר.
Magia
למרות ניסיונותיהם של שאקירה וחברת תקליטיה לקדם את האלבום, הוא נכשל ומכירותיו הסתכמו בכ-1,000 עד 1,200 עותקים, אשר נמכרו בארץ מולדתה.
יציאה וקידום
כדי לקדם את האלבום קיימה שאקירה מופעים רבים בטקסים, אירועים וכולי. במרבית מן המופעים השתתפו הרקדנים סזאר נבארו, גיירמו גומז, מאוריציו פינילה וריצ'רד ריקרדו. בסמוך לקיום המופעים, הופיעה שאקירה בפסטיבל הבינלאומי של וינה דל מאר. הפסטיבל נתן לזמרים הלטינו-אמריקאים הזדמנות לבצע את שיריהם, ולקדם את אלבומיהם, והזוכה נבחר על ידי שופטים רבים. שאקירה ביצעה את הבלדה "Eres", שנכללה באלבומה השני Peligro, וזכתה במקום השלישי. אחד מהשופטים אשר הצביעו לה, היה הזמר הלטיני, ריקי מרטין.
סיבוב הופעות
בשנת 1996, יצאה שאקירה לסיבוב ההופעות הראשון שלה, "Tour Pies Descalzos". סיבוב ההופעות נתמך על גבי האלבום הזה, אלבומה השני Peligro, ואלבומה השלישי, Pies Descalzos. השיר היחידי מתוך האלבום אשר נכלל ברשימת השירים שאותם שרה שאקירה במופעים שהתקיימו בסיבוב ההופעות, היה שיר הנושא, "Magia". סיבוב ההופעות כלל בתוכו כ-74 מופעים בסך הכל.
רובע לב העיר
מבנה
דירות המגורים במתחם הן בנות 3–5 חדרים, בשטחים הנעים בין 114 ל-400 מ"ר, חלקן דירות גן, דופלקסים ופנטהאוזים. הדירות והשטחים הציבוריים תוכננו במפרט עשיר, שנועד להתחרות במגדלי המגורים של צפון תל אביב ופונה לאוכלוסייה בעלת אמצעים. המתחם כולל חדר כושר וספא, בריכת שחייה, חניון תת-קרקעי עם 4 מפלסי חניה, וכן מרתף יין מרכזי המעוצב כמערה חצובה בסלע ומעמיד לרשות הדיירים תאי אחסון פרטיים ליינותיהם. הדירות נמכרו במחירים של מיליון דולר ומעלה (כ-10,000 $ למ"ר), חלק ניכר מהן לתושבי חוץ שאינם מתגוררים במקום דרך קבע.
כשל הסתברות קודמת
מחלות נדירות באוכלוסייה
ההשלכה האפשרית של כשל ההסתברות הקודמת היא שרופאים המנוסים בטיפול באוכלוסיות בסיכון גבוה עלולים להניח שמטופל שנמצא חיובי הוא אכן חולה, גם אם הוא שייך לקבוצה בסיכון נמוך, ולא לבצע בדיקות נוספות (כנדרש במקרה זה) אלא לדווח על מחלה ולהתחיל בטיפול, שעשוי להזיק למטופל.
גטו אוסווייטי
כל היהודים מעל גיל 13 אולצו באיומי מוות לשאת טלאי צהוב ועד מהרה החלו יחידות הצבא הגרמני ביישום תוכניתו של היטלר להשמדת יהודים וארגנו את הקמת גטו אוסווייטי, שנבנה בפינות רחוב הגדה הקטנה, רחוב גורקי, רחוב המשמר ורחוב ה-25 באוקטובר. למעט יהודי העיירה בגטו שוכנו גם יהודים שגורשו מיישובים אחרים בסביבה וממחוזות שונים בבלארוס. לפי אומדנים שונים שהו בגטו כ-550 יהודים.
בנובמבר 1941 הנאצים החלו בחיסול הגטו ובמסגרת מבצע זה הרגו 343 יהודים, אף שהמקומיים העידו כי מספרם היה רב יותר. בסך הכל נהרגו כ-400 יהודים.
רסלמניה 35
רקע
רסלמניה נחשב לאירוע הדגל של ה-WWE, כשלא פעם תואר כ"סופרבול של הספורט הבידורי". ב-5 בנובמבר 2018, חבילות טיולים לאירוע החלו להימכר; כרטיסים הוצעו למכירה ב-16 בנובמבר 2018, כשמחירו של כרטיס בודד נע בין 35 דולר ל-2,500 דולר.
שגרירות ארצות הברית בישראל
העברת שגרירות ארצות הברית לירושלים
שר החוץ היוצא של ארצות הברית, ג'ון קרי, אמר שהחלטה כזו עלולה להביא להתלקחות אלימה באזור. נשיא הרשות הפלסטינית, מחמוד עבאס, אמר: "העברת שגרירות ארצות הברית לירושלים תביא את השלום למבוי סתום ... זהו קו אדום שלא נסכים לו." גם שר ההסברה של ירדן, מוחמד אל-מומאני, אמר כי העברת השגרירות לירושלים תהווה חצייה של "קו אדום" וכי יהיו למהלך "השלכות קטסטרופליות".
ב-14 במאי 2018 הוכרז על מעבר השגרירות מתל אביב לשכונת ארנונה בירושלים, לבניין ששימש את הקונסוליה של ארצות הברית בירושלים ברח' דוד פלוסר 14, בשטח שחלקו היה בגבולות "ירושלים המערבית" וחלקו בשטח שריבונות ישראל בו הוחלה בפועל רק ב-1967. ביום זה התקיים טקס העברת השגרירות, שבו השתתפו כ-250 אורחים מארצות הברית ועוד אורחים מרחבי העולם.
האצ'יקו
תולדות חייו
בחודש אפריל 1934 הוצב פסל של האצ'יקו בכניסה לתחנה, והטקס נערך בנוכחותו של האצ'יקו עצמו. האצ'יקו המשיך לפקוד את התחנה בכל יום במשך עשר שנים לאחר מותו של אואנו בתקווה לשובו, עד שנמצא מת ב-8 במרץ 1935 ברחוב ליד תחנת שיבויה, לאחר שלקה בדירופילריאזיס. גופתו פוחלצה והיא מוצגת במוזיאון הלאומי למדע בטוקיו.
רסלמניה 35
קרבות אליפות העולם
ב-12 בפברואר בתוכנית סמאקדאון, חבר הניו דיי, קופי קינגסטון, היה המחליף של מוסטפא עלי הפצוע בקרב הגאונטלט המשושה אשר קבע את זהות הנכנס האחרון לקרב תא ההדחות על אליפות ה-WWE באירוע תא ההדחות. בקרב זה, קינגסטון הצמיד את אלוף ה-WWE, דניאל בריאן, במסגרת הקרב הראשון של הגאונטלט. באירוע תא ההדחות, השניים האחרונים שנשארו בקרב היו בריאן וקינגסטון, כשלבסוף בריאן הדיח את קינגסטון כדי לשמור על האליפות. יומיים לאחר מכן בתוכנית סמאקדאון, קינגסטון זיכה את עצמו בקרב יחידים על אליפות ה-WWE נגד בריאן באירוע פאסטליין, לאחר שהצמיד אותו במהלך קרב שלושה נגד שלושה אשר היה קינגסטון, AJ סטיילס וג'ף הארדי נגד בריאן, סמואה ג'ו ורנדי אורטון. שבוע לאחר מכן, היושב ראש של ה-WWE, וינס מקמהן, הגיח בזמן חתימת החוזה בין בריאן לקינגסטון ושיבח את קינגסטון על כל הישגיו ב-11 השנים שלו ב-WWE, אולם, הוא ציין שמגיע לקהל קרב שובר קופות בפאסטליין עם מתאבק שיותר מתאים לקרב זה ומגיעה לו יותר ההזדמנות להתחרות על האליפות. הוא החליף את קינגסטון בקווין אואנס, שביצע את חזרתו לארגון. באירוע פאסטליין, הניו דיי (ביג אי, קופי קינגסטון ואקסבייר וודס) התעמתו עם וינס מקמהן כדי שקופי יקבל את הקרב שהובטח לו. הם הצליחו לשכנע את וינס להוסיף את קופי לקרב על אליפות ה-WWE באירוע, שיהפוך לקרב משולש, ואמר שעליו להתכונן מהר כי הקרב הוא הקרב הבא. לעומת זאת, בסופו של דבר, קינגסטון התחרה נגד הבר (סזארו ושיימוס) בקרב האנדיקאפ 2 נגד 1, והפסיד, בעוד שבריאן הגן על התואר בהצלחה. יומיים לאחר מכן בתוכנית סמאקדאון, הניו דיי התעמתו פעם נוספת עם וינס מקמהן, וקינגסטון שאל מה הוא עוד צריך לעשות כדי לקבל קרב על אליפות ה-WWE. וינס טען שקינגסטון הוא לא חומר אידיאלי לאליפות, אך אם הוא יוכל לנצח את רנדי אורטון, סמואה ג'ו, סזארו, שיימוס ורואן בקרב גאונטלט שיתקיים בשבוע הבא, הוא יקבל קרב על אליפות ה-WWE נגד דניאל בריאן ברסלמניה 35. קינגסטון ניצח בקרב גאונטלט זה לאחר שגבר על כל המתאבקים שהוצבו בפניו, אך וינס מקמהן הודיע שנשאר לו להתחרות נגד יריב אחד אחרון כדי להשיג את הקרב שהובטח לו, יריב זה התגלה כלא אחר מאלוף ה-WWE, דניאל בריאן. בקרב ביניהם, בריאן ניצח את קינגסטון התשוש. ב-26 במרץ, הניו דיי חשפו את מחשבותיהם לעזוב את ה-WWE, אך בסופו של דבר התעמתו עם וינס מקמהן, כשהפעם האחרון הודיע שאם ביג אי ווודס ינצחו בקרב גאונטלט זוגות, קינגסטון יקבל את קרב האליפות שלו נגד בריאן ברסלמניה. ביג אי ווודס ניצחו בקרב זה, לאחר שגברו על הזוג האחרון, בריאן ורואן. כתוצאה מכך, קינגסטון קיבל את קרב האליפות שלו ברסלמניה 35 נגד דניאל בריאן.
קרבות נוספים
בפרק מספר 1000 לתוכנית סמאקדאון, שנערך ב-16 באוקטובר 2018, בטיסטה, שהתאבק לאחרונה ב-WWE בשנת 2014, ביצע את חזרתו לארגון כחלק מהאיחוד של קבוצת אבולוציה המיתולוגית. במהלך הקטע, בטיסטה שיבח את חברו לקבוצה, טריפל H על כל הישגיו בקריירה, אך עקץ אותו בכך שהוא לא הצליח לנצח אותו; במהלך קריירת היחידים הראשונה של בטיסטה בשנת 2005, הוא ניצח את טריפל H בכל אחד משלושת המפגשים שלהם. לאחר שבטיסטה אמר את הדברים האלה, השניים בהו האחד בשני לפני שהרוחות ביניהם נרגעו. לעומת זאת, ב-25 בפברואר 2019 בתוכנית Raw, במסגרת חגיגות יום ההולדת ה-70 לריק פלייר, האחרון תוכנן להגיע אל הזירה כדי לחגוג עם חבריו לאורך השנים, אך הוא לא הופיע. לפתע, המצלמה הופנתה אל מאחורי הקלעים, ושם היה ניתן לראות שבטיסטה תקף את פלייר. בנוסף לכך, בטיסטה פנה לטריפל H בשאלה "האם השגתי את תשומת הלב שלך כרגע?". ב-11 במרץ, השניים נפגשו פנים מול פנים, כשטריפל H נמצא בזירה, בעוד בטיסטה היה באזור רמפת הכניסה לזירה, כשלווה במאבטחים. בטיסטה הסביר שהוא רוצה להתחרות בקרב האחרון שלו בקריירה נגד טריפל H, בתנאיו האישיים שלו. הוא איתגר אותו לקרב ברסלמניה 35, וטריפל H נענה בחיוב לאתגר, אך מנגד, הודיע שהקרב ביניהם יהיה קרב ללא חוקים. זהו יהיה הקרב השני ביניהם באירוע רסלמניה, כשהקרב הראשון ביניהם היה ברסלמניה 21, ובו בטיסטה גבר על טריפל H וזכה באליפות העולם במשקל כבד. שבוע לאחר מכן, בטיסטה הסביר את השנאה שלו כלפי טריפל H, כזאת שהתחילה עוד בזמן קבוצת אבולוציה, ואמר שטריפל H ניצל אותו והמעיט בערכו. ב-25 במרץ, טריפל H הקריא את המכתב שבטיסטה כתב לו ובו דרישה אחת אחרונה לקיום הקרב ביניהם, דרישה זו התגלתה שטריפל H יחויב להקריב את הקריירה שלו ולשים אותה על כף המאזניים, כך שבמידה ובטיסטה ינצח בקרב, טריפל H יוכרח לפרוש כמתאבק.
באירוע תא ההדחות, פין באלור ניצח את בובי לאשלי וליאו ראש בקרב האנדיקאפ 2 נגד 1 וזכה באליפות הבין יבשתית. לאשלי הצליח להשיב לעצמו את התואר ב-11 במרץ בתוכנית Raw, לאחר עזרה מצידו של ראש. ב-25 במרץ, תנאי לקיום קרב חוזר על האליפות הבין יבשתית הוצב, כשבאלור היה צריך לנצח את לאשלי וראש בקרב האנדיקאפ כדי להשיג את הקרב ברסלמניה 35. עקב אי יכולתו של ראש להתחרות בקרב, הוא הוחלף בג'ינדר מהאל. באלור הצליח לנצח את לאשלי ומהאל בקרב האנדיקאפ כדי להשיג את הקרב שהובטח לו על האליפות הבין יבשתית נגד לאשלי ברסלמניה 35.
קרבות מקדימים
לאחר מכן, ברון קורבין התחרה נגד קורט אנגל בקרב הפרישה של אנגל. קורבין ניצח בקרב לאחר שביצע על אנגל את מהלך הסיום שלו, ה-End of Days. לאחר נאום פרישה קצר, אנגל נפרד מהקהל לצלילי מנגינת מוזיקת הכניסה שלו.
תוצאה לאורך זמן
האלוף האוניברסלי החדש, סת' רולינס, הכריז שהוא ישמש כאלוף שיגן על התואר כנגד כל מתאבק. הניו דיי קטעו אותו, ואלוף ה-WWE החדש, קופי קינגסטון, אמר שהוא צפה בזכייתה של בקי לינץ' באליפות הנשים של Raw ושל סמאקדאון, ומשום כך הוא רצה לאתגר אותו לקרב "המנצח זוכה בהכל" משלהם, כלומר, מי שינצח ביניהם, יזכה בשתי האליפויות. רולינס נענה לאתגר בחיוב. הקרב ביניהם, ששימש כקרב המרכזי של אותה התוכנית, הסתיים בפסילה לאחר שהבר תקפו את קינגסטון. רולינס עזר לקינגסטון להדוף את מתקפתם ולאחר מכן איתגר את הבר לקרב זוגות, שאותו רולינס וקינגסטון ניצחו. לילה לאחר מכן בתוכנית סמאקדאון, הניו דיי חגגו את זכייתו של קינגסטון באליפות ה-WWE ברסלמניה, אך הם נקטעו על ידי הבר. הם אמרו שהם תקפו את קינגסטון בתוכנית Raw, כדי להציל אותו מלאבד את חגורת האליפות לטובת רולינס. אז, הם איתגר את הניו דיי לקרב שלושה נגד שלושה, כשהציגו את השותף שלהם, דרו מקינטייר. בקרב זה, ששימש כקרב המרכזי של אותה התוכנית, הניו דיי ניצחו.
Kion
מודל עסקי ומדדים
המודל העסקי מבוסס על מנוי, כאשר הנהלת השירות מתכננת להוסיף מודל פרסום במהלך 2021. בתחילת הדרך, MTS השיקה קמפיין פרסום רחב היקף ונתנה למשתמשיה מנוי ראשוני ל-Kion ללא תשלום כמעט: 100 רובל עבורו הוחזרו לחשבון עם 100% החזר כספי. מאז הסתיו נטש השירות את סולם התעריפים לטובת תעריף יחיד של 199 רובל לחודש.
פרסים
בשנת 2021 הוענק לשירות Kion פרס "תגלית השנה" המיוחד במסגרת פסטיבל "המספר הגדול".
הגדת האחות
עמודי הטקסט
הקישוט האופייני לכתבי היד היהודיים בימי הביניים היה עיטור מילות הפתיחה. גם בהגדת האחות מילות הפתיחה מוגדלות, מעוטרות בעלי זהב ומוצבות בתוך תיבות ממוסגרות בצבעים שונים.
טכניקה זאת שימשה גם להדגשת מילים מיוחדות, בתוך הטקסט עצמו, למשל שמם של רבי עקיבה ושל רבן גמליאל, או המילים "פסח", "מצה", ו"מרור". במקרים אלה המילים מעוטרות גם בעלי כסף.
עדן בלכר
ביוגרפיה
בשנת 2017, ייצגה את ישראל יחד עם יעל פולקה באליפות העולם בשחייה שהתקיימה בבודפשט שבהונגריה ובשנת 2018 הייתה במקום השמיני באליפות אירופה בתרגיל הקבוצתי. בשנת 2019, הייתה במקום ה-18 בדואט באליפות העולם בשחייה שהתרחשה בקוריאה הדרומית ובשנת 2021 זכתה במדליית ארד באליפות אירופה שהתקיימה בבודפשט.
חלב מרוכז
היסטוריה
את החלב המרוכז המציא גייל בורדן ג'וניור בארצות הברית בשנת 1856 בגלל הקושי לאחסן חלב טרי. קודם לפיתוח זה נשמר חלב טרי שעות אחדות בלבד, ולכן הוא היה זמין רק באזורים שהיו בהם רפתות לחלב. בורדן הושפע ממותם של ילדים אחדים בשנת 1851, כנראה עקב מחסור בחלב. לאחר כשנה של ניסויים וסדרת כישלונות, קיבל בורדן השראה ממחבת אידוי בלחץ ששימשה את השייקרס לריכוז מיצי פירות. כך הצליח לבסוף לרכז חלב מבלי לחרכו או להקרישו. ואולם גם אז שני המפעלים הראשונים שהקים כשלו, ורק במפעל השלישי הוא הצליח ליצור חלב מרוכז שמיש ובעל חיי מדף ארוכים ללא צורך בקירור.
יחסי אפריקה–סין
סקירה כללית
מעט ידוע על היחסים העתיקים בין סין ואפריקה, אם כי ישנן עדויות מסוימות לקשרי סחר מוקדמים. נקודות השיא של הקשרים מימי הביניים כוללים את מסעו מהמאה ה-14 של החוקר המרוקאי אבן בטוטה ואת מסעות שושלת מינג מהמאה ה-15 של האדמירל הסיני ג'נג הא.
שפך הירקון
חלק מתל אביב
ב-1937 החל פנחס רוטנברג בהקמת תחנת הכוח רדינג מצדו הצפוני של הירקון. לקראת הקמת התחנה הוקם במקום גשר עץ זמני שהוחלף בהמשך בגשר קבוע שנודע כגשר רדינג ובהמשך כגשר ווקופ. הגשר שימש לתנועת כלי רכב עד לשנות השבעים, נהרס וחודש בשנות האלפים כגשר להולכי רגל.
סטפן קולסניקוב
יצירה
הנושא האהוב עליו היה תיאור הטבע הדרום רוסי והאוקראיני בתקופות התעוררותו המהירה - הפשרת שלגים, שיטפונות וימי אביב. הוא גם נהנה לצייר קומפוזיציות ביתיות, הכוללות אנשים וחיות בית. עם זאת על הבדים שלו, אפשר לראות רק לעיתים רחוקות את תווי הפנים המדויקים של הדמויות. בציוריו הוא משתשמש לרוב באותם צבעים - כחול או כתום בהיר.
רצח מאיר כהנא
רצח מאיר כהנא הוא רצח שאירע בי"ח בחשון תשנ"א (5 בנובמבר 1990) במלון מריוט שבניו יורק, ארצות הברית. הרצח בוצע בתום נאום שנשא כהנא על ידי מחבל מוסלמי, אל סייד נוסייר שהיה בעל זיקה לאל-קאעידה.
רקע
בעקבות דעותיו של כהנא ופעולותיו במסגרת כך, נוסייר החליט לרצוח את כהנא, הוא החל לעקוב אחריו למשך תקופה ארוכה ואף נכח במספר הרצאות שלו בניו יורק, כשהוא חובש כיפה ומתחזה ליהודי.
המשפט
אלווין שלזינגר, השופט במשפט, העיר כי זיכויו של נוסייר מאשמת רצח "הוא נגד המשקל המכריע של הראיות, והוא מנוגד להגיון ולשכל הישר." השופט הוסיף: "אני מאמין שהנאשם אנס את ארצות הברית, אנס את החוקה שלנו ואת החוקים שלנו, ואת האנשים המחפשים דרך להתקיים יחד בשלום." הוא גזר על נוסייר 22 שנים בכלא, העונש המקסימלי על העבירות בהן הורשע. לעומת שלזינגר, קונסטלר סבר שהמחלוקת בקרב חבר המושבעים עשויה דווקא להצדיק הפחתה בעונש, ושקל להגיש ערעור.
רייקה (כדורגל)
היסטוריה
במקביל קיימת בעיר מאז 1919 קבוצת אוריינט רייקה המשתייכת לשכונת סושאק (בצד המזרחי של העיר) ומארחת ב"אצטדיון קרימיה". שתי הקבוצות נפגשו בעבר למשחקי דרבי בליגה הראשונה.
ארקדיוש מיליק
ארקדיוש קריסטיאן מיליק (בפולנית: Arkadiusz Krystian Milik; נולד ב-28 בפברואר 1994) הוא כדורגלן פולני המשחק ביובנטוס ובנבחרת פולין בעמדת החלוץ.
קריירה בינלאומית
בצעירותו מיליק שיחק בנבחרת הנוער של פולין. ב-12 באוקטובר 2012, מיליק ערך את הופעת הבכורה שלו בנבחרת הבוגרת במשחק ידידות נגד. ב-14 בדצמבר 2012 הבקיע את השער הראשון שלו בנבחרת בניצחון 1–4 נגד. במסגרת קמפיין מוקדמות אליפות אירופה בכדורגל עד גיל 21 - 2015, מיליק הבקיע 9 שערים ב-8 משחקים והפך למבקיע המצטיין בקמפיין.
נלסון (אי, איי שטלנד הדרומיים)
האי רוברט ממוקם מדרום- מערב לאי נלסון, מצר נלסון מפריד בין האי נלסון לבין האי רוברט.
תחנת אקו-נלסון
תחנת המחקר הפרטית אקו-נלסון (Eco-Nelson) ממוקמת באי. התחנה הוקמה בשנת 1988 ידי חוקר הקוטב הצ'כי ירוסלב פבליצ'ק. תחנת אקו-נלסון משמשת חוקרים בינלאומיים, ולכן היא אינה נחשבת לתחנה צ'כית.
לקריאה נוספת
• Jiawen, R., Dahe, Q., Petit, J., Jouzel, J., Wenti, W., Chen, L., Songlin, Q. Xiaoxiang, W. (1995)., Glaciological studies on Nelson Island, South Shetland Islands, Antarctica, Journal of Glaciology, 41(138), 408-412. doi:10.3189/S0022143000016270
• United States. Defense Mapping Agency. Hydrographic Center, Sailing Directions for Antarctica: Including the Off-lying Islands South of Latitude 60°, P 95
אוטוג'ירו
אוטוג'ירו (Autogyro, וידוע אף בשמות: gyroplane, gyrocopter, rotaplane) הוא כלי טיס העושה שימוש בכנף סובבת אשר נעה באוטורוטציה, ללא הנעת מנוע, לצורך עילוי, ובמדחף אחורי, המונע בדומה למטוס עם כנף קבועה, כדי ליצור דחף. בעוד בצורתו החיצונית האוטוג'ירו מזכיר מסוק, הכנף הסובבת של כלי טיס זה נעה אך ורק כאשר קיימת זרימת אוויר דרך להבי הרוטור (הכנף הסובבת).
התחייבויות לזמן ארוך
באנלוגיה פשוטה למשק בית או למשפחה, ניתן לראות את המשכנתה על הבית כסוג של התחייבות לזמן ארוך.
Flowers (שיר של מיילי סיירוס)
אמריקה הצפונית
במהלך חמש השעות הראשונות ליציאתו ב-12 בינואר 2023, "Flowers" צבר 685,000 השמעות, 2.4 מיליון השמעות ברדיו ו-2,000 עותקים דיגיטליים שנמכרו והופיע לראשונה במקום ה-21 במצעד השירים הדיגיטליים. לאחר שבוע יציאתו המלא (13–19 בינואר) "Flowers" הופיע לראשונה בראש הבילבורד הוט 100, והפך לשיר ה-65 בהיסטוריה שעשה זאת, לסינגל השני של סיירוס אחרי "Wrecking Ball" שדורג בראש המצעד ולכניסה ה-11 שלה לעשירייה הפותחת במצעד. בשל צבירה של 52.6 מיליון השמעות, 33.5 מיליון השמעות ברדיו ו-70,000 עותקים דיגיטליים שנמכרו, הוא הופיע לראשונה בראש מצעד שירי הסטרימינג, עלה למקום הראשון במצעד השירים הדיגיטליים והופיע לראשונה במקום ה-18 במצעד שירי הרדיו. באותו שבוע, סיירוס דורגה לראשונה במהלך הקריירה שלה במקום השלישי במצעד ארטיסט 100, תוך שקטלוג המוזיקה הכולל שלה רשם עלייה של 65 אחוזים בסטרימינג בארצות הברית. "Flowers" נשאר במקום הראשון בהוט 100 במשך שלושה שבועות נוספים. הוא הפך לשיר המושמע ביותר מאז "Way 2 Sexy" של דרייק בספטמבר 2021, שצבר 59.8 מיליון השמעות בשבוע השני ליציאתו, כמו גם השיר הראשון שצבר במשך שבועיים רצופים לפחות 50 מיליון השמעות מאז "Drivers License" של אוליביה רודריגו בינואר 2021, השיר הראשון (לא כולל שירי חג המולד) שצבר במשך שלושה שבועות רצופים לפחות 40 מיליון השמעות מאז "Good 4 U" של אוליביה רודריגו ביוני 2021 והשיר הראשון שנמכר בלמעלה מ-30,000 עותקים במשך שלושה שבועות רצופים מאז "My Universe" של קולדפליי ו-BTS באוקטובר 2021.
משפט לינדמן-ויירשטראס
היסטוריה
בשנת 1882, בהתבסס על הטכניקות שפיתח הרמיט, הצליח פרדיננד לינדמן להוכיח את המשפט הקרוי על שמו, שכל חזקה אלגברית שונה מאפס של e היא טרנסצנדנטית. תוצאה זו אפשרה ללינדמן להוכיח בקלות כי \pi טרנסצנדנטי. הטרנסצנדנטיות של \pi מראה כי הוא אינו איבר של שדה המספרים הניתנים לבנייה ולכן לא ניתן לפתור את בעיית תרבוע העיגול. בכך קנה לינדמן את תהילתו כמי שפתר חידה בת אלפיים שנה.
טרנסצנדנטיות של \ \pi ושל פונקציות בסיסיות
הכללה של ההוכחה תוכיח כי הפונקציות הטריגונומטריות מחזירות ערכים טרנסצנדנטיים כאשר הן מופעלות על ערכים אלגבריים שונים מאפס. \cos x אלגברי אם ורק אם \sin x אלגברי (נובע מהזהות ): יהי \alpha אלגברי שונה מאפס, נניח בשלילה כי אלגבריים אז לפי נוסחת אוילר   אלגברי בסתירה למשפט לינדמן-ויירשטראס. תוצאה דומה תקפה לפונקציית הטנגנס ולפונקציות ההיפרבוליות.
מערכת הרנין-אנגיוטנסין-אלדוסטרון
הפעלת המערכת
המערכת מופעלת כאשר יש ירידה בנפח הדם או בלחץ הדם. שלבי ההפעלה הם: בנוסף, אנגיוטנסין II פועל על ההיפופיזה (Hypophysis) להפריש ADH/Vasopressin- הגורם גם הוא להפעלת משאבות נתרן-אשלגן ולספיגה מחדש של מים.
טיפולים רפואיים
על מנת לשלוט בלחץ הדם ובעיקר לצורך טיפול ביתר לחץ דם, משתמשים לעיתים בתרופות שונות המשפיעות על מערכת הרנין-אנגיוטנסין-אלדוסטרון:
אלומינוזיס
עובדי ורתכים שנחשפו לאלומיניום, לעיתים קרובות מועסקים במסגרת תעשיית חומרי הנפץ (שם מעורבת אבקת אלומיניום), ריתוך אלומיניום, השחזה או שחיקת אלומיניום והתכה של בוקסיט (בו יש אלומיניום הידרוקסידי).
לובומבאשי
היסטוריה
פעולות הכרייה במכרות הנחושת ב-Élisabethville הופסקו בעקבות שביתה בדצמבר 1941, על מנת למחות על העבודה הקשה שתבע המשטר הבלגי מהאוכלסייה המקומית.
מובוטו ססה סקו לבסוף לקח את השלטון וקבע שם חדש ל-Élisabethville; "לובומבאשי". כמו כן, בשנת 1972 שמה של קטנגה שונה ל"שאבה".
גאוגרפיה
לובומבאשי נמצאת בסביבות 1,000 מטר מעל פני הים. הנהר Kafue זורם ליד העיר ולאורך הגבול עם זמביה וממשיך דרך חלקים של זמביה לעבר נהר זמבזי.
נורילסק
היסטוריה
העיר נוסדה ב-1935 לאחר שמינרלוגים גילו בה מרבצים עצומים של ניקל ומינרלים חשובים נוספים. בהתחלה פעלה כמחנה עבודה (גולאג) ולאחר מלחמת העולם השנייה הפכה לעיר, אך עדיין פעל לצידה גולאג בשם נורילאג, עד שזה נסגר בשנת 1957.
ג'ון קארי
ביוגרפיה
קארי נולד בברמינגהאם. כילד רצה להיות רקדן, אך אביו סירב לאפשר לו לרקוד כפעילות לבנים ולכן החל להתאמן בגיל 7 בהחלקה אמנותית. לאחר מותו של אביו בגיל 16 עבר לגור בלונדון והתאמן בהדרכתו של ארנולד גרשווילר שהוביל אותו לזכייה באליפות בריטניה בשנים 1971. בשנת 1972 עבר להתאמן בהדרכתו של גוסטב לוסי האמריקאי ואחר כך בהדרכתו של קארלו פאסי האיטלקי שהוביל אותו לזכייה בתארים האירופי, העולמי והאולימפי בשנת 1976.
1976, שנת השיא
לאחר אליפות העולם פרש קארי מתחרויות והקים חברה שבה עבד כמחליק מקצועי. הוא נודע כאדם שקשה להסתדר איתו, ומחלוקת עם מנהלי העסקים שלו אילצו אותו להפסיק את פעילות החברה שלו באמצע שנות ה-80. אחרי זה הוא הופיע בציבור לעיתים נדירות.
ח'אלד, מלך ערב הסעודית
ענייני פנים
בתקופת שלטונו של ח'אלד הורגשה תסיסה פנימית מסוימת ברחבי הממלכה. ב-1979 התרחשה התפרצות אלימות חמורה כאשר קבוצת קנאים השתלטה על מסגד הכעבה במכה, ודוכאה באכזריות. תסיסות מסוימת הורגשה גם בקרב השיעים שבסעודיה שלחוף המפרץ הפרסי בנובמבר 1979 ובפברואר 1980, לנוכח המתיחות בין ערב הסעודית ואיראן שעברה לא מכבר מהפכה אסלאמית.
ענייני חוץ
בערוב ימיו של ח'אלד גבר בסעודיה החשש מפני מלחמת איראן–עיראק. אהדתו של ח'אלד, שסלד ממשטר האייאתולות האיראני, מקיצוניותו ומשאיפותיו ההגמוניאליות, הייתה נתונה לעיראק, חרף מהפכנותו וחילוניותו של שליטה, סדאם חוסיין. אף ששמרה על חזות נייטרלית (המלך ח'אלד השתתף בניסיונות השווא לתווך בין עיראק ואיראן), סעודיה מימנה חלק ניכר מהמאמץ המלחמתי העיראקי, וסבלה בשל כך מהפצצות איראניות על מערך הובלת הנפט הימי שלה.
טמפרטורת פלאנק
הערך
טמפרטורת פלאנק גדולה ב-25 סדרי גודל מטמפרטורת ליבת השמש וב-23 סדרי גודל מהטמפרטורה הגבוהה ביותר שהושגה בניסוי על פני כדור הארץ (2 מיליארד קלווין ב-Z machine).
עיכוב יונוספירי
ולכן, לפי (5) הנתון על ידי:
פאזל בובל (סדרת משחקים)
במשחק משולבים דמויותיהם של דרקונים ירוקים וכחולים ממשחק הפלטמפורה הפופולרי "באבל בובל".
זאב יעבץ
השקפתו ומפעליו החינוכיים
יעבץ נחשב למעצב "חג נטיעת אילנות" בט"ו בשבט, כאשר בשנת 1890 לקח את תלמידיו לנטיעת עצים בזכרון יעקב (טקס הנטיעות הראשון של ט"ו בשבט התקיים עוד קודם לכן, ב-1884, במושבה יסוד המעלה).
דייהו
היסטוריה
במהלך שנות ה-60, לאחר תום ממשלת לי סינג-מן, התערבה הממשלה החדשה של פאק צ'ונג-הי לקידום צמיחה והתפתחות במדינה. פעולה זו הגדילה את הגישה למשאבים, קידם את היצוא, מימן את התיעוש וסיפק הגנה מפני תחרות בתמורה לתמיכה הפוליטית של החברה. בהתחלה, ממשלת קוריאה הקימה סדרה של תוכניות לחמש שנים, במסגרתן נדרשה להשגת מספר יעדים בסיסיים. במהלך העשור שלאחר מכן "דייהו" נכנסה למספר מיזמים משותפים עם חברות אמריקאיות ואירופיות. החברה הרחיבה את הייצוא של מכונות, מוצרי הגנה (תחת חברת S&T Daewoo), תחומי העניין בחלל ועיצוב וייצור מוליכים למחצה. בסופו של דבר החברה החלה לבנות מסוקים ומטוסים אזרחיים, במחירם זולים משמעותית מאלו שיוצרו על ידי עמיתיה האמריקנים. החברה גם הרחיבה את המאמצים בענף הרכב ודורגה כיצואנית הרכב השביעית בגודלה ויצרנית הרכב השישית בגודלה בעולם.
פרשת האפדרין
אירועים נלווים
בדיסק "חברים שרים טייב" שהוציא אוהד הפועל תל אביב גל סוקולובסקי בעקבות "משחק השרוכים" נכלל שיר בשם "צינגלה בוף". השיר שנכתב ללחן של יגאל בשן לשיר "ציגלה בום" לועג לאדרי ומציג אותו ואת שחקני מכבי תל אביב כמסוממים.
ויין שורטר
עם מיילס דייוויס
באותו זמן שהיה חבר בחמישייה של מיילס דייוויס, שורטר גם הקליט אלבומי סולו בחברת התקליטים בלו נוט. כמעט כל האלבומים כללו לחנים פרי עטו בלבד. "Juju" ו"Speak No Evil" הם שני אלבומים מפורסמים מהתקופה ההיא. הם מוערכים בזכות המנגינות הפנטטוניות המשולבות עם נקודות פדאל, והרמוניות מסובכות. ההפסקות הארוכות, שהן חלק אינטגרלי מהמוזיקה, בניגוד למוזיקאים יותר 'מעמיסים' מאותה תקופה.
מ-1986 ועד למותו
לאחר שעזב את "תחזית מזג האוויר", שורטר המשיך לנגן בהרכבים מובילים בתחום הג'אז פיוז'ן. הוא גם שמר על קשר יצירתי עם הרבי הנקוק שכלל אלבום מחווה שיצא מעט לאחר מותו של מיילס דייוויס, בו משתתפים הנקוק, קארטר, ויליאמס ווואלס רוני. הוא המשיך להופיע בהקלטות של ג'וני מיטשל בשנות ה-90.
ב-1995 הוציא שורטר את האלבום High Life, שהיה אלבום הסולו הראשון שלו מזה 7 שנים. האלבום גם היה הראשון שלו בחברת התקליטים Verve Records. שורטר חיבר את כל היצירות באלבום, והפיק אותן ביחד עם הבסיסט מרקוס מילר. High Life זיכה את שורטר בפרס הגרמי, על אלבום הג'אז המודרני הטוב ביותר לשנת 1997.
אשתו של שורטר אנה מריה ואחייניתו דלילה, נהרגו בתאונת מטוס ב-1996, והוא נישא לקרולינה דוס סנטוס, חברתה הטובה של אשתו המנוחה ב-1999.
אלון טל
גישה דתית
טל תומך ברפורמת הכשרות, ופועל במטרה לאפשר לזרמים נוספים להקים מערכי כשרות עצמאיים.
ברידג'יט מנדלר
ביוגרפיה
מנדלר נולדה בוושינגטון די. סי. שבארצות הברית, בתם של סנדרה פורד-מנדלר וצ'ארלס מנדלר, ויש לה אח צעיר בשם ניקולס. בגיל שמונה היא עברה עם משפחתה להתגורר בעיר מיל ואלי, קליפורניה, שם היא הביעה לראשונה עניין במשחק והחלה לשחק במחזות. כשהייתה בת שמונה, החלה מנדלר לקחת חלק בתפקידים מקומיים בתיאטרון דרמטי ומוזיקלי כאחד, והפכה למבצעת הצעירה ביותר בפסטיבל הפרינג' בסן פרנסיסקו. כשהייתה בת 11, היא שכרה סוכן שיעזור לה להשיג עבודות משחק. מנדלר היא אחייניתה של הפסיכולוגית כריסטין פורד.
רוסי דה פלמה
עיסוקים נוספים
היא גם ידועה בעבודתה כדוגמנית. בשנת 2007 הושק בושם הנושא את שמה, על ידי חברת Etat Libre d'Orange הצרפתית.
אדן לאזאר
עידן לאזאר בתיאטרון קיראי (1925–1932)
תיאטרון קיראי, שזה עתה הצליח לצאת מהמשבר של "תיאטראות האיחוד" לקראת עונה חדשה, נשכר על ידי אדן לאזאר, מזכירו ומנהלו לשעבר של לאסלו באוטי. בבקשתו לפתיחת התיאטרון מחדש שהוגשה ב-21 באוגוסט 1925, הוא ייחס חשיבות להמשכיות וכתב כך בבקשה:
רונלד ריבסט
הוא גם ממציא שיטות המפתח הסימטרי RC2, RC4, ו-RC5, והיה שותף להמצאת שיטת RC6. המילים שיוצרות את ראשי התיבות RC הן "Rivest Cipher" - קוד ריבסט (או "Ron Cipher" - הקוד של רון). קוד RC3 פוצח עוד בשלבי הפיתוח, וכך גם עם קוד RC1, שמעולם לא פורסם. הוא גם מי שהמציא את שיטות MD4 ו-MD5.
השתתף בכתיבת הספר "מבוא לאלגוריתמים" (יחד עם תומאס קורמן וצ'ארלס לייזרסון), ספר יסוד המשמש בקורסים בפקולטות למדעי המחשב.
עכבה סמויה
הנמכה בעכבה הסמויה
במצבים של פסיכוזה ניתן לראות הנמכה בעכבה הסמויה, אשר נוטה להעלות בעקבות שימוש בתרופות אנטי-פסיכוטיות. אף על פי שהנמכה בעכבה הסמויה מקושרת עם נטייה לפסיכוזה, חוסר היכולת לסנן גירויים לא רלוונטיים יכול גם לתרום לחשיבה מקורית, במיוחד במקרים בהם ישנה מנת משכל גבוהה. זאת משום שאינטליגנציה גבוהה יכולה לשמש כגורם ממתן מועיל עבור הביטוי שלה כליקוי בתפקודי הקשב או כגורם המעודד יצירתיות.
שאכטה (סרט)
תקציר העלילה
עלילת הסרט מתרכזת במערכת היחסים הנוצרת בין צעירה שנתפסה מעשנת סיגריית קאנביס, לבין הבלש החוקר אותה.
ג'וליאנה הרקבי
ביוגרפיה
בשנת 2016, הרקבי לוהקה לתפקיד חוזר בדמותה של הבלשית טינה בולאנד בעונתה החמישית של סדרת הטלוויזיה "החץ". התברר שהייתה זו זהות בדויה שאימצה לעצמה, וכי זהותה האמיתית היא דיינה דרייק, שתהפוך בהמשך לקנרית השחורה החדשה. היא קודמה לתפקיד ראשי בעונה השישית של הסדרה.
איך להצליח בעסקים מבלי להתאמץ (מחזמר)
ההצגה המוזיקלית, בכיכובם של ו, הועלתה לראשונה בניו יורק, בתיאטרון שברחוב 46 אשר בברודוויי, ב-14 באוקטובר 1961, ורצה במשך 1,417 הופעות. ההצגה זכתה בשבעה פרסי טוני, בפרס New York Drama Critics' Circle ובפרס פוליצר לדרמה לשנת 1962.
מערכה ראשונה
אישה בשם היידי רו, הפילגש הסודית של מר ביגלי, מתקבלת לעבודה כמזכירה. ביומה הראשון של עבודתה, העובדים נמשכים באופן מיידי אליה, אבל מר בראט מזהיר אותם מפני ניצולה. פינץ' לומד מגברת ג'ונס, שביגלי הוא בוגר מכללת אייבי אולד. במעלית, בסוף יום העבודה, חברה של רוזמרי בשם סמיטי, מנסה לעזור לה להתקרב לפינץ'. באד נתקל בביגלי ובהיידי ומבין את יחסיהם, וביגלי מעניק לו קידום.
עיבוד קולנועי
בשנת 1967 הוציאה יונייטד ארטיסטס את הסרט "איך להצליח בעסקים מבלי להתאמץ" - עיבוד קולנועי למחזמר בבימויו של. ,,  (שהחליפה את   בתפקיד רוזמרי במהלך תקופת ההרצה של המזחמר בברודוויי), סאמי סמית' ו  הופיעו בסרט באותם התפקידים שהופיעו בגירסה הבימתית. בוב פוסי, שהיה כוריאוגרף ההפקה הבימתית שב לתפקיד הכוריאוגרף גם בעיבוד הקולנועי.
מספר משירי המחזמר הושמטו בגירסה הקולנועית, בהם "Love From a Heart of Gold", "Happy to Keep His Dinner Warm", "Cinderella Darling", "Paris Original" ו-"Coffee Break"', אם כי נוספו לדיאלוגים של הסרט מספר התייחסויות לחלק משירים אלו. בסיום הסרט, באד פראמפ מופיע לצד כל שאר השחקנים בביצוע "The Company Way" בגירסת הסיום.
יחסי ישראל–סין
היחסים בין מדינת ישראל לבין הרפובליקה העממית של סין ידעו עליות ומורדות רבים. נהוג לחלקם לארבעה שלבים מרכזיים לאורך השנים למן מועד כינונם ועד ימינו אלה.
השלב הראשון: קשרים ידידותיים, 1950–1955
אף על פי שנמנעה בהצבעה על תוכנית החלוקה, הודיעה סין הלאומית של צ'יאנג קאי שק, בפברואר 1949, כי היא מוכנה להכיר בישראל לאחר שזו תתקבל לאו"ם. אולם, ימיה של סין הלאומית היו קצרים, וב-1 באוקטובר 1949 הוכרז בבייג'ינג על הקמתה של הרפובליקה העממית של סין בראשותו של מאו דזה-דונג. זמן קצר לאחר מכן, ב-9 בינואר 1950, הכירה ישראל, באופן רשמי ובניגוד לעמדת ארצות הברית, בסין העממית. בכך הייתה ישראל למדינה הראשונה במזרח התיכון שעשתה כן - וזאת בזמן שמדינות ערב נמנעו מצעד זה בשל קשריהן עם המערב. אף על פי שסין לא הגיבה על הכרה זו בהצעה רשמית לכונן יחסים דיפלומטיים מלאים בין המדינות, אישים סינים גיששו אצל גורם ישראלי במוסקבה בדבר מוכנות ישראל לפתוח נציגות דיפלומטית בסין. בתגובה לגישוש זה קיבלה ממשלת ישראל החלטה עקרונית ב-28 ביוני 1950 בדבר כינון יחסים דיפלומטיים עם סין. אולם, מלחמת קוריאה שפרצה באותה עת, בה צידדה ישראל בעמדת ארצות הברית והאו"ם, גרמה לממשלה לדחות את פרסום ההודעה הרשמית בדבר החלטה זו, והיחסים בין שתי המדינות נכנסו לקיפאון עד לתום המלחמה.
השלב הרביעי: קשרים חיוניים ודיפלומטיים מלאים, 1992 עד 2017
באוגוסט 2011 הגיע רמטכ"ל סין לביקור רשמי בישראל "במטרה לחזק את הידידות ולקדם שיתוף פעולה עם צה"ל" ונפגש עם ראש הממשלה בנימין נתניהו. במאי 2012 יצא הרמטכ"ל בני גנץ לביקור בסין.
סופרמן (סרט)
פיתוח
הרעיון לסרט התפתח עוד בשנת 1973 על ידי המפיק אלכסנדר סלקיינד, יחד עם בנו איליה סלקיינד ושותפם פייר ספנגלר. שכתובים רבים ראו אור לתסריט, שנכתב בין היתר על ידי מריו פוזו ורוברט בנטון, בטרם לקח ריצ'רד דונר את מושכות הבימוי. הוא קרא את התסריט הראשוני, אך חשב כי היו בו מספר אספקטים קומיים והוא קאמפי מדי. יחד עם התסריטאי טום מנקוויץ' שכתב דונר את התסריט בצורה שהשביעה את רצונו.
הר מאסיב (אלברטה)
הר מאסיב (באנגלית: Massive Mountain) הוא הר בשטח הפארק הלאומי באנף, בפרובינציית אלברטה שבקנדה.
גובהו של ההר 2,435 מטרים מעל פני הים; ההר מתנשא לגובה של 88 מטרים מעל סביבתו.
מקור השם
שמו של ההר ניתן לו בשנת 1918, והוא נקרא כך בשל גודלו (המאסיביות שלו). לפי מקור אחר שמו של ההר ניתן לו בשל מסילת עיתוק בשם זה הסמוכה להר.
שרילין פן
ביוגרפיה
פן חונכה לפי הדת הקתולית. בילדותה נדדה לעיתים קרובות עם אמה ושני אחיה הגדולים לפני שהמשפחה התיישבה בלוס אנג'לס כשהייתה בת 17. כיוון שלא רצתה להתחיל ללמוד שוב בבית ספר חדש, נשרה פן מהתיכון והחליטה להמשיך במשחק, ונרשמה למכון לי סטרסברג לתיאטרון.
תחילת הקריירה
פן קיבלה את תפקידה הראשי הראשון, כיורשת מאורסת למשפחה דרומית ותיקה שמתאהבת בעובד הקרנבל ריצ'רד טייסון, בסרט הדרמה האירוטית של זלמן קינג Two Moon Junction, שלאחריו רצתה להתחבא במשך שנה: "הייתי נבוכה כל כך מאיך שיצא, שנכנסתי לפקעת במשך שנה לאחר מכן. הסרט היה אמור להיות הפריצה הגדולה של פן, אבל הסרט הפך לעוד סרט ניצול מיני. הרבה אנשים אמרו עליי דברים ממש רעים על שעשיתי סרט כל כך סקסי. אבל החלטתי לעשות את זה כי לא היה לי נוח עם החומר. לא רציתי לעשות בחירות שתמיד ישימו אותי במקום נוח ובטוח. חשבתי שיקרו דברים מעניינים ואני אגדל. אכן קרו דברים מעניינים. בכיתי בסוף כל סצינות האהבה שלי."
שנות ה-90
זמן קצר לאחר שצילם את פרק הפיילוט של טווין פיקס, דייוויד לינץ' נתן לה חלק קטן בסרט Wild at Heart, כנערה שנפצעה בתאונת מכונית, לצד ניקולס קייג' ולורה דרן.
ב-1997 השתתפה בסדרה חברים בפרק שנקרא "The One with Phoebe's Ex-Partner", שהיה הפרק ה-14 של העונה ה-3 של התוכנית. בפרק שיחקה פן בתור חברתו לשעבר של מאט לה-בלנק, ג'ינג'ר, בעלת רגל ימין תותבת.
פן שיחקה שוב עם ג'רמי פיבן בפרק של הסדרה קופידון משנת 1998, בתור מושא האהבה של פיבן.
שנות ה-2000
ביולי 2009, פן הופיעה בתפקיד אורח ב-In Plain Sight כזייפנית לסבית.
2010- היום
ב-2018 הופיעה בפרק בסדרה הטיטאנים.
חיים אישיים
בשנת 1993 נולד בנה הראשון מיילס הולידיי מהמוזיקאי טולוז הולידיי, הם נישאו שנה לאחר מכן אך התגרשו ב-1997.
טרן, מלך הפיקטים
קורות חיים
על פי חלק מהרשימות טרן מלך 14 שנים, אולם מדובר בכתיב לטיני ולכן מדובר שהאות x המסמלת 10 שנים נכתבה בטעות ומדובר ב-4 שנים בלבד.
האב הקדמון הכולל
ההשערה
על פי ההשערה, כל היצורים שחיו בזמנו של אק"כ נכחדו מאז, כמו גם צאצאיהם. רק המטען הגנטי של אק"כ מתבטא ביצורים החיים היום. קרל ווסה, אבי השערת עולם הרנ"א, הציע כי מקורו של המטען הגנטי של אק"כ בקהילה של יצורים ולא בפרט בודד. זאת לאור היכולת של יצורים מסוימים להעביר ביניהם מידע גנטי גם ללא רבייה, כמוסבר להלן.
הנחות שגויות
האב הקדמון הכולל אינו נדרש להיות:
קוזין
יהודי קוזין
בתחילת המאה ה-20 נמנו בעיירה 972 יהודים. בין מלחמות העולם נמנו בה 525 יהודים, למעלה ממחצית מתושביה, והתקיימה בה פעילות ציונית, וכן פעילות של תלמוד תורה. בספטמבר 1939 נכבשה העיירה בידי הצבא האדום.
מיג-15
פיתוח
עם זאת, הוא לא סירב שמתכנן המנועים של משרד מיקויאן-גורביץ', ולדימיר קלימוב, יצא לבריטניה. שר המסחר הבריטי, סר סטפורד קריפס, שהיה אוהד הסובייטים, נתן הסכמתו למסירת מידע טכני ובניית המנוע רולס-רויס "נין" ברישיון בברית המועצות. מידע זה היה חיוני והמנוע יוצר כקלימוב RD-45 שהניע את המיג-15 (המנוע היה המילה האחרונה במנועים, וניתן לסובייטים עוד בטרם הותקן במטוס מערבי כלשהו).
שירות מבצעי
במרץ 1968 התרסק מטוס מיג-15 דו-מושבי ובו הקוסמונאוט יורי גגארין ומדריך טיסה נוסף. שניהם נהרגו בהתרסקות.
קורפיקלאני
קורפיקלאאני בישראל
למעשה, הופעתם של קורפיקלאני בישראל הייתה הופעת הפולק מטאל הראשונה מחו"ל בהיסטוריה של ישראל.
Ukon Wacka
1. "Louhen Yhdeksäs Poika" - 3:23
8. "Koivu Ja Tähti" - 4:17
Noita
אלבומה התשיעי של הלהקה Noita יצא ב-5 במאי 2015.
ג'ון ג'ונס
סגנון לחימה
ג'ונס בולט ביכולת הסתגלנות שלו. הוא תואר כ"אחד הלוחמים הכי דינאמים, חדשניים ומתפתח באופן תמידי בהיסטוריה של ה-MMA" ו-"ככול הנראה הלוחם הגדול ביותר שנכנס לזירה. ג'ונס משתמש בטווח ההתקפה הגדול שלו והיאבקות הגנתית כדי להנחית מכות בצורה יצירתית ובלתי רגילה.
קרב מונסטיר (1917)
רקע
בדצמבר 1916 הסתיים קרב מונסטיר הראשון ובמהלכו הצליחו כוחות מדינות ההסכמה לכבוש מחדש את העיר מונסטיר. כוחות מעצמות המרכז ייצבו קו כ-5 קילומטרים צפונית לעיר על פסגת הר באבה ומשם הפגיזו ללא הירף את מונסטיר.
בלז' לנדייל
לאחר המלחמה
לנדייל היה עובד השירות הציבורי ולאחר מכן עורך שותף בכתב העת הספרותי "Újhold" ("ירח חדש"), בו היו נותני הטון יאנוש פילינסקי ואיוואן מנדי. בשנת 1947 קיבלה אשתו מלגה והוא נסע עמה לרומא ולפריז. בשנת 1948 התפרסם ספרו הראשון, "A mai magyar líra" ("שירה הונגרית עכשווית"). כתיבתו ספגה ביקורת על רקע פוליטי, וכששב להונגריה נלקח דרכונו. בשנת 1949 אולץ לפרוש ממשרתו והחל ללמד באוניברסיטת סגד. לאחר שנה הופסקה עבודתו גם שם והוא החל להתפרנס מתרגום וכן מכתיבת ספרות ילדים. הוא כתב כעשרים ספרים, בהם ספרי ילדים וקובצי מאמרים של ביקורת ספרותית. חלק מספריו תורגמו לגרמנית.
תסמונת הוואנה
תסמונת הוואנה היא קבוצה לכאורה של תסמינים רפואיים עם סיבות לא ידועות, שחוו בעיקר פקידי ממשל אמריקאים ואנשי צבא בשירותם מחוץ למולדתם. התסמינים נעים בחומרתם מכאבים וצלצולים באוזניים ועד לקשיים קוגניטיביים ודווחו לראשונה בשנת 2016 על ידי צוות שגרירות ארצות הברית וקנדה בהוואנה, קובה. החל משנת 2017, אנשים נוספים, כולל אנשי המודיעין והצבא האמריקאי ובני משפחותיהם, דיווחו על תסמינים אלה במקומות אחרים, כגון סין, ניו דלהי, הודו, אירופה, וושינגטון הבירה. הגורם והתוקף של המחלה טרם נקבעו.
המשרד לביטחון לאומי (אזרבייג'ן)
פעל בתור השירות החשאי האזרי, יורש האגף האזרי של הקג"ב, בשנים 1991–2015 והיה אחראי גם על ביון חוץ ומודיעין אותות.
פולס
שימושים
בטכנולוגיה: - פולס מרכז אנרגיה לזמן קצר, ולכן ההספק שלו בשיא הפולס גדול בהרבה מההספק הממוצע, ותופעה זו מנוצלת לשימושים רבים.
ולנס סמיקונדקטור
החברה הוקמה באוקטובר 2006 על ידי מסד אייל (סמנכ"ל פיתוח טכנולוגיות ליבה), גבי גור כהן, דרור ירושלמי (דירקטור), ערן לידא (סמנכ"ל טכנולוגיות), אלון בנזראי ונדב בנט. מנכ"ל החברה בשנים 2010–2020 היה דרור ירושלמי, ובפברואר 2020 מונה גדעון בן צבי למנכ"ל החברה. באפריל 2020 מונה ד"ר פיטר מרטנס, בכיר בתעשיית הרכב האירופית, ליו"ר דירקטוריון החברה.
מטה החברה ומרכז הפיתוח שלה שוכנים בהוד השרון. החברה היא פאבלס, בתחילת דרכה עסקה בפיתוח שבבים לאלקטרוניקה בידורית, ובתחילת 2016 נכנסה גם לתחום פיתוח שבבים לתעשיית הרכב.
בתחום האודיו-וידאו עסקה החברה גם בפיתוח בטכנולוגיית אתרנט, אך בנובמבר 2019 סגרה תחום פעילות זה ופיטרה את שלושים העובדים שעסקו בו.
זיגפריד מלוקסמבורג
ביוגרפיה
זיגפריד תמך באוטו השני, קיסר האימפריה הרומית הקדושה, ולאחר מותו בשנת 983 סייע לקיסרית האלמנה תאופאנו ולבנה אוטו השלישי, קיסר האימפריה הרומית הקדושה נגד לותר, מלך צרפת.
ג'וזף הנרי שארפ
ראשית חייו
אביו של שארפ נפטר כשהיה בן שתים עשרה. זמן קצר לאחר מכן החל הילד לעבוד בבית חרושת בכדי לסייע בפרנסת משפחתו. בגיל 14, איבוד השמיעה הפך את המשך לימודיו לבלתי אפשרי. הוא עזב את בית הספר ועבר לגור בסינסינטי, שם התגורר עם דודו ועבד לפרנס את עצמו ולשלוח כסף לאמו. הוא למד זמן קצר בבית הספר לעיצוב מקמיקן, ואז נרשם לאקדמיה לאמנות בסינסינטי.
חוסיין יאסר
קריירה בינלאומית
יאסר שיחק בכל הנבחרות הצעירות של קטר כבר מאז שהיה בן 11. ב-18 באוקטובר 2011 ערך את הופעת הבכורה שלו בנבחרת הבוגרת בניצחון 0-1 נגד. ב-10 בפברואר 2002 הבקיע את שער הבכורה שלו בנבחרת בתיקו 1-1 נגד.
ג'וזף הנרי שארפ
מוות
במהלך חייו ייצר שארפ כ-10,500 יצירות אמנות, כולל ציורי שמן, תחריטים, מונוטיפים, פסטלים וצבעי מים. מתוך עבודות אלה 7,800 הם של אינדיאנים, כולל 3,200 פורטרטים. הוא היה היסטוריון של המערב, כמו גם צייר, ועזר לשמר את התיעוד של אורח חיים שהשתנה.
דיוקן של נערה עולה באש
עלילה
כמה שנים לפני כן, מריאן מגיעה לבית אחוזה מבודד בברטאן שבצרפת על מנת לצייר את דיוקנה של אלואיז (אדל האנל), בתה של בעלת האחוזה (ולריה גולינו). האם מיידעת אותה שהדיוקן ישלח לאציל מחזר ממילאנו, שיישא את אלואיז לאישה אם התמונה תמצא חן בעיניו. היא מספרת שאלואיז סירבה לשבת מול הצייר הקודם שהוזמן לצורך המשימה, כיוון שהיא לא מעוניינת להינשא. מריאן מגלה שאחותה של אלואיז הייתה זו שנועדה להינשא לאציל, אבל נהרגה בנפילה מצוק, שהייתה ככל הנראה התאבדות.
קרב יוטלנד
האסטרטגיה הימית של שני הצדדים
במלחמת העולם הראשונה היה הצי הבריטי הצי הגדול בעולם, ובמרכזו עמדו עשרים ושמונה אוניות מערכה מתקדמות ("דרדנוט"). מולו, לגרמנים היו שש עשרה אוניות מערכה חדישות. עם תחילת המלחמה הטילו הבריטים מצור ימי על גרמניה. הגרמנים היו מודעים לנחיתותם הימית מול הבריטים, ולכך שלא יוכלו לשבור את המצור באמצעות עימות ישיר בין הציים. אולם הם קיוו לשחוק את כוחו של הצי הבריטי באמצעות פגיעה באוניות בריטיות במוקשים ימיים ובטורפדות, וכן קיוו שהבריטים ינסו לתקוף את הצי הגרמני בנמליו המוגנים.
סדר הכוחות
הצי הגרמני בים הצפוני, שהיווה את עיקרו של הצי הגרמני כולו, נקרא "צי הים הפתוח" (High Seas Fleet, בגרמנית: Hochseeflotte). בראשו עמד תת-אדמירל ריינהרד שר (Reinhard Scheer). הצי הבריטי שהתבסס במעגן סקפה פלו עם תחילת המלחמה, נקרא "הצי הגדול" (Grand Fleet). מפקד הצי הגדול היה אדמירל ג'ון ג'ליקו. בקרב יוטלנד השתתפו כ-150 אוניות מלחמה בריטיות, בהדחק כולל של יותר ממיליון טון, ובהן כ-65,000 איש, וכ-100 אוניות מלחמה גרמניות, בהדחק כולל של כ-900,000 טון, ובהן כ-45,000 איש.
התוכנית הגרמנית
שר קבע את תאריך המבצע ל-23 במאי 1916. בהתאם, יצאו הצוללות לדרכן ב-17 במאי. יציאתן של הצוללות החלה חלון זמן שבו ניתן היה לבצע את המבצע: הצוללות לא היו יכולות להישאר בים מעבר ל-30 במאי, בשל מלאי הדלק המצומצם שלהן. ואולם, תקלות שונות באוניות הגרמניות עיכבו את יציאת הצי הגרמני; בנוסף לכך, היה מזג האוויר קשה, ולא ניתן היה לבצע סיורים אוויריים. רק ב-30 במאי יצא הצי הגרמני סוף סוף לדרכו, ועד אז החליט שר על שינוי התוכנית: השייטת של היפר תפליג צפונה, לכיוון חצי האי יוטלנד, כדי לאיים על התעבורה הימית הבריטית לסקנדינביה. צי הים הפתוח יפליג בעקבותיו, כאשר המטרה נותרה אותה מטרה: לגרום לשייטת סיירות המערכה הבריטית לנסות וללכוד את היפר, וכך ליפול בעצמה במלכודת.
ההיערכות הבריטית
למפקדי הצי הבריטי היה ברור שהקרב המכריע בין הצי הגרמני לצי הבריטי יתחיל ביוזמה גרמנית. ג'ליקו חשש לסכן את הצי שלו במתקפה יזומה על הצי הגרמני; כל עוד הצי הגרמני נמצא בנמליו לא היה הצי הבריטי יכול להצליח ללא סיכון משמעותי לאובדן כלי שיט רבים. ואולם לבריטים היה יתרון חשוב: כבר בראשית המלחמה הצליחו הבריטים להשיג את כל ספרי הצופן של הצי הגרמני, וכך היו יכולים לקרוא באורח שוטף את התשדורות הגרמניות. באדמירליות הבריטית הוקמה מחלקה מיוחדת שנקראה חדר 40, ובה עסקו מומחים בפענוח התשדורות הגרמניות. לקראת תחילת המבצע הגרמני קלטו הבריטים תשדורות רבות, וגם אם לא הצליחו לפענח את תוכנן, היה ברור לראשי הצי שהגרמנים מתכננים מבצע נרחב. בהתאם, החליט ג'ליקו שהצי הגדול ייצא כולו לים, במקביל ליציאת שייטת סיירות המערכה. ב-30 במאי יצאו גם האוניות הבריטיות; הבריטים היו בים 5 שעות לפני הצי הגרמני, הודות למודיעין שלהם.
הריצה דרומה
דקות ספורות לאחר מכן הצטרפו לקרב אוניות המערכה של אוון-תומאס, והן פתחו באש מתותחיהן על סיירות המערכה הגרמניות שהיו בחלקו האחורי של הטור הגרמני, ואלו החלו להיפגע. במקביל, המשיכה האש הגרמנית היעילה על השייטת הבריטית: מכיוון ש"לאיון" יצאה מטווח האש בשל הפגיעה בה, התרכזו כעת שתי סיירות מערכה גרמניות, "זיידליץ" ו"דרפלינגר" בסיירת המערכה הבריטית "קווין מרי". בשעה 16:25 נפגעה האונייה הבריטית והתפוצצה; מתוך 1266 אנשי צוותה, 21 מלחים בלבד נותרו בחיים. מיד לאחר מכן פגע מטח גרמני במים משני צדדיה של "פרינסס רויאל"; מן הגשר של ה"לאיון" היה נראה כאילו האונייה התפוצצה, וכך דווח לביטי. השמועה אומרת שכאשר ראה ביטי את "קווין מרי" מתפוצצת, הוא הפטיר: "נראה שיש משהו לא בסדר עם האוניות הארורות שלנו היום" (There seems to be something wrong with our bloody ships today). ואולם, שניות לאחר מכן יצאה "פרינסס רויאל" מתוך העשן ונדי המים העצומים ללא פגיעה
באותו זמן, פחות או יותר, הבחין היפר באוניות הראשונות של צי הים הפתוח. מבחינתו, המשימה הצליחה: יחידה חזקה של הצי הבריטי, שכבר נפגעה קשות על ידיו, הובלה למלכודת וכעת עמדה ליפול אל תותחיו של שר. הוא פנה צפונה, כדי לתפוס את מקומו בראש טור המלחמה, כפי שהיה עליו לעשות. במקביל, הבחינו הסיירות של ביטי, שהפליגו לפניו, באוניות המערכה הגרמניות. בשעה 16:38 שלח מפקד שייטת הסיירות, קומודור ויליאם גודהינאף (Goodenough), הודעה דחופה לביטי ולג'ליקו, על גילוי צי המלחמה הגרמני. היפר ושר היו בטוחים שזוהי ההזדמנות הגדולה שלהם; במקביל, גם ביטי חשב שזוהי ההזדמנות שלו. הגרמנים לא ידעו על הימצאותו של הצי הבריטי מצפון להם. אם יצליח ביטי למשוך את האוניות הגרמניות אל תותחיו של ג'ליקו, יפלו הם במלכודת הבריטית. הוא הורה לאוניותיו לפנות צפונה.